Virkamiestuomioistuimen tuomio (kolmas jaosto) 3.6.2015 – Gross v. EUH
(Asia F-78/14)1
(Henkilöstö – EUH:n henkilöstö – Virkamiehet – Ylennys – Henkilöstösääntöjen 43 artikla ja 45 artiklan 1 kohta – Kaikkien ylennyskelpoisten virkamiesten ansioiden vertailu – Virkamiehet, joita EUH:n yksiköt ovat ehdottaneet ja virkamiehet, joita ei ole ehdotettu – Arviointikertomusten huomioon ottaminen – Yksinomaan kirjalliset arvioinnit)
Oikeudenkäyntikieli: ranska
Asianosaiset
Kantaja: Philipp Oliver Gross (Bryssel, Belgia) (edustajat: aluksi asinajajat D. de Abreu Caldas, M. de Abreu Caldas ja J.-N. Louis, sitten J.-N. Louis)
Vastaaja: Euroopan ulkosuhdehallinto (EUH) (asiamiehet: S. Marquardt ja M. Silva)
Oikeudenkäynnin kohde
Vaatimus kumota päätökset, joilla kantajat jätettiin ylentämättä ylempään palkkaluokkaan Euroopan ulkosuhdehallinnon (EUH) vuoden 2013 ylennyskierroksella
Tuomiolauselma
Euroopan ulkosuhdehallinnon nimittävän viranomaisen 9.10.2013 tekemä päätös, jolla vahvistetaan vuoden 2013 ylennyskierroksella ylennetyistä virkamiehistä laadittu luettelo, kumotaan siltä osin kuin siinä ei mainita Grossin nimeä.
Euroopan ulkosuhdehallinto vastaa omista oikeudenkäyntikuluistaan, ja se velvoitetaan korvaamaan Philipp Oliver Grossin oikeudenkäyntikulut.
____________
____________
1 EUVL C 388, 3.11.2014, s. 31.